Diari Oficial de la Generalitat Valenciana


Sumari del DOGV 4072, del 27-08-2001 (2001/8405)

Informació pública de l'aprovació dels padrons cobradors de 2000, així com l'obertura i durada del període de cobrament del recurs cameral permanent.
-----------------------------------------------------------------------------------------------------------------------------------------------------

### Dades del document

Número de DOGV
:   4072

Data del DOGV
:   27-08-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/8405


Organisme emissor
:   Cambra Oficial de Comerç, Indústria i Navegació - Castelló

Tipus de document
:   Anunci

Informació pública de l'aprovació dels padrons cobradors de 2000, així com l'obertura i durada del període de cobrament del recurs cameral permanent. [2001/Q8405]
  
De conformitat amb el que s'estableix en l'article 39 del Reglament General de les Cambres Oficials de Comerç, Indústria i Navegació d'Espanya, aprovat mitjançant el Decret 129/1974, de 2 de maig, i en l'article 64 del Reglament de Règim Interior d'aquesta Cambra Oficial de Comerç, Indústria i Navegació de Castelló, es fa saber als electors que el Comité Executiu, en la sessió del dia 19 de desembre de 2000, va aprovar el padró cobrador així com les liquidacions de les quotes del recurs cameral permanent que fan referència a l'impost sobre activitats econòmiques que correspon al 2000, i en la sessió del dia 18 de juliol de 2001 es va aprovar el padró cobrador així com les liquidacions de les quotes del recurs cameral permanent que fan referència a l'impost sobre la renda de les persones físiques que correspon al 1999, i es va acordar també la iniciació des del dia 3 del mes de setembre de 2001 del període voluntari de cobrament de les quotes del recurs cameral permanent girades a les garanties, formes i termes que estableixen els articles 12, 13 i 14, i disposicions transitòries tercera, quarta i cinquena de la Llei 3/1993, de 22 de març, Bàsica de les Cambres Oficials de Comerç, Indústria i Navegació, i l'article 62 de la secció quarta de la Llei de Pressupostos Generals de l'Estat per al 1997, en relació a l'impost sobre activitats econòmiques, impost sobre la renda de les persones físiques i impost de societats pagats pels contribuents que hagen exercit activitats a la demarcació d'aquesta corporació, és a dir, a tota la província de Castelló.
  
A més a més, per a facilitar el pagament de les expressades quotes en període voluntari, la Cambra Oficial de Comerç, Indústria i Navegació de Castelló notificarà individualment i respectivament a tots els seus electors les liquidacions girades per cada un dels conceptes del recurs cameral permanent esmentats, i enviarà una notificació rebut en la qual constaran les dades d'identificació del deute, així com el termini de pagament en període voluntari i les entitats financeres on es puga efectuar l'ingrés; a més a més, contindrà la indicació de la normativa legal en què es basa la quota girada i els recursos que s'hi poden interposar cas de disconformitat amb aquesta.
  
Una vegada finalitzat el període de pagament voluntari en la data que correspon, d'acord amb les notificacions individuals practicades, les quotes pel recurs cameral permanent no pagades s'exigiran mitjançant la via administrativa de constrenyiment a través de l'Agència Estatal de l'Administració Tributària amb imposició dels recàrrecs, els interessos i les costes que corresponguen, tot això d'acord amb Llei 3/1993, de 22 de març, a què es fa referència, i a la Resolució de 19 d'octubre de 1993 (Boletín Oficial del Estado de 10 de novembre), que publica el conveni de primer d'octubre de 1993 de prestació de serveis de l'esmentada Agència Estatal de l'Administració Tributària en matèria de recaptació en via executiva dels ingressos de dret públic propis de les cambres.
  
Castelló de la Plana, 20 de juliol de 2000.- El president: Salvador Martí Huguet.